|  |  |
| --- | --- |
| **PFU-SAK NR. 009/12** | |
| **KLAGER:** | Adv. Kåre Jøberg/Marstrander-Berg pva klient |
| **ADRESSE:** | Advokatfirma Staff, Pb 6724 St. St.Olavs Plass, 0130 Oslo |
| **TELEFON/TELEFAX:** |  |
| **PUBLIKASJON:** | Vestfold Blad |
| **PUBLISERINGSDATO:** | 05.01.2012 |
| **STOFFOMRÅDE:** | Krim/justis |
| **GENRE:** | Nyhetsartikkel |
| **SØKERSTIKKORD:** | Identifisering |
| **REGISTRERT:** | 10.01.2012 |
| **BEHANDLET I SEKR.:** | 10.01.2012; tilsvarsrunden innledet |
| **SEKR. INNSTILLING:** | Minnelig ordning; trukket |
| **BEHANDLES I PFU:** | 23.02.2012 |
| **FERDIGBEHANDLET:** | 23.02.2012 |
| **BEHANDLINGSTID:** | 43 dager |
| **KLAGEGRUPPE:** | Privatperson (Advokatklage) |
| **PFU-KONKLUSJON:** | Minnelig ordning; trukket |
| **HENVISNING VVP.:** |  |
| **RETTSBEHANDLING:** |  |
| **OMTALE/ANONYM.:** |  |
| **MERKNADER:** |  |

**SAMMENDRAG:**

**Vestfold Blad** publiserte **5. januar 2012** en artikkel på nett med tittelen **«Tiltalt for seksuell omgang med mindreårige»,** og ingressen:

**«En mann i 40-årene fra Vestfold er tiltalt for og hatt seksuell omgang med barn under 14 år. Det bekrefter statsadvokaten i Vestfold og telemark overfor Vestfold Blad.»**

I artikkelen står det at mannen har hatt sterk tilknytning til underholdningskonseptet Captein Kid for Color Line, og at han i den forbindelse har hatt over 300 show på ulike båter og messer i Norge. Artikkelen er også illustrert med et bilde av Captein Kid-figuren. Videre opplyses det om at mannen har hatt en rekke frilansoppdrag hvor han har vært i nær kontakt med barn, blant annet som dansekolelærer, julenisse, profesjonell buktaler og FAU-leder ved en barneskole i Vestfold.

**KLAGEN:**

**Klager** er den omtalte mannen, som klager via advokat. Han mener at den samlede omtalen i Vestfold Blad identifiserer ham. Det vises spesielt til begrepet profesjonell buktaler, da det kun finnes fem yrkesaktive buktalere i Norge. Videre at bildet er hentet fra et show tiltalte hadde under dåpen av Super Speed II og som er lett å finne usladdet på nett. Det vises også at han som FAU-leder gjennom 7 år har stått i fokus i en rekke saker. Videre vises det til at det kun finnes én mannlig danselærer i Sandefjord og kun to i hele Vestfold. Han har også rykte på seg å være «Sandefjordsnissen», og har i en årrekke hatt arrangementer i forbindelse med julegateåpning i Sandefjord. Det vises til brudd på Vær Varsom-plakatens punkt 4.7.

Det klages også på bruken av ordet «mindreårige» i tittelbruken, da tiltalen utelukkende gjelder en fornærmet.

**Partene** kom senere med beskjed om at de hadde kommet til en minnelig ordning, og at klagen trekkes.

**VEDTAK:**

**Pressens Faglige Utvalg** tar til etterretning at partene har kommet til en minnelig ordning, og at klagen er trukket.